"กรณ์"มั่นใจชนะเพื่อไทย
รมว.คลัง มั่นใจชนะเลือกตั้งเป็นรัฐบาล สร้างความมั่นใจทางเศรษฐกิจให้กับนักลงทุน
20 มิ.ย. 2554

รมว.คลัง มั่นใจชนะเลือกตั้งเป็นรัฐบาล สร้างความมั่นใจทางเศรษฐกิจให้กับนักลงทุน
นายกรณ์ จาติกวณิช รมว.คลัง กล่าวว่า รู้ว่าขณะนี้นักลงทุนไม่มีความมั่นใจเศรษฐกิจหลังการเลือกตั้งจะเป็นอย่างไร เพราะไม่รู้ว่าจะเป็นรัฐบาลเก่าหรือไม่เข้ามาบริหารประเทศ
"ผมอยากให้สื่ออธิบายให้นักลงทุนมั่นใจว่าเลือกตั้งพรรคประชาธิปัตย์จะชนะพรรคเพื่อไทย นักลงทุนจะได้มีความมั่นใจเศรษฐกิจ" นายกรณ์ กล่าว
ด้านนายนริศ ชัยสูตร ผู้อำนวยการสำนักงานเศรษฐกิจการคลัง (สศค.) กล่าวว่า เศรษฐกิจไทยครึ่งปีหลัง 2554 มีความเสี่ยงจากปัจจัยทางการเมือง ราคาน้ำมัน อัตราเงินเฟ้อ และ อัตราดอกเบี้ย ที่จะปรับตัวขึ้นสูง
ก่อนหน้านี้ น.ส.ศุภลักษณ์ อัมพุช รองประธานกรรมการบริหารอาวุโส บริษัท เดอะมอลล์ กรุ๊ป เปิดเผยว่า การเมืองหลังเลือกตั้งจะวุ่นวายไปอีก 10 ปี ต้องรอมีคนรุ่นมาโตเพิ่มขึ้นและนักการเมืองรุ่นเก่าเลิกเล่นการเมือง
ขณะที่ นายศุภชัย  เจียรวนนท์ ประธานคณะเจ้าหน้าที่บริหาร บริษัท ทรู คอร์ปอเรชั่น เปิดเผยว่า หลังการเลือกตั้งการเมืองต้องใช้เวลาอีก 3-5 ปี ถึงจะลงตัว เพราะคนจะเริ่มเบื่อความรุนแรง การชุมนุมในที่ต่างๆ จะปลุกไม่ขึ้น